Author: Simoncicova Iveta
Last saved by: Varos Juraj

Doložka vybraných vplyvov

1.	Základné údaje
Názov materiálu
Návrh zákona, ktorým sa mení a dopĺňa zákon č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov
Predkladateľ (a spolupredkladateľ)
Ministerstvo práce, sociálnych vecí a rodiny Slovenskej republiky
Charakter predkladaného materiálu | ☐ | Materiál nelegislatívnej povahy
| ☒ | Materiál legislatívnej povahy
| ☐ | Transpozícia práva EÚ
V prípade transpozície uveďte zoznam transponovaných predpisov:
Termín začiatku a ukončenia PPK | 5. mája 2017 – 12. mája 2017
Predpokladaný termín predloženia na MPK* | 16. mája 2017
Predpokladaný termín predloženia na Rokovanie vlády SR* | jún 2017
2.	Definovanie problému

Uveďte základné problémy, na ktoré navrhovaná regulácia reaguje.
Nelegálnym zamestnávaním sa redukujú chránené práva zamestnancov, obchádzajú daňové a odvodové povinnosti zamestnávateľov a jednostranne krivia podmienky hospodárskej súťaže.
Podľa Programového vyhlásenia vlády SR na roky 2016 až 2020  orgány inšpekcie práce budú dôslednejšie a nekompromisnejšie odhaľovať a postihovať nelegálne zamestnávanie. 
Podľa doterajšej právnej úpravy nelegálnym zamestnávaním (a z toho vyplývajúce sankcionovanie) je aj krátke oneskorenie prihlásenia zamestnanca do registra poistencov a sporiteľov starobného dôchodkového sporenia Sociálnej poisťovne. 
Z aplikačnej praxe vyplýva požiadavka vymedziť pojem dodávka práce na účely zákona o nelegálnej práci a nelegálnom zamestnávaní.

3.	Ciele a výsledný stav

Uveďte hlavné ciele navrhovaného predpisu (aký výsledný stav chcete reguláciou dosiahnuť).
Účelom je eliminovať postihovanie určitého krátkeho oneskoreného prihlásenia zamestnanca do registra poistencov a sporiteľov starobného dôchodkového sporenia Sociálnej poisťovne pri zachovaní účinnej kontroly nelegálnej práce a nelegálneho zamestnávania.

4.	Dotknuté subjekty

Uveďte subjekty, ktorých sa zmeny návrhu dotknú priamo aj nepriamo:
Zamestnávatelia, teda právnické osoby a fyzické osoby, ktoré v pracovnoprávnych vzťahoch a obdobných pracovných vzťahoch zamestnávajú iné fyzické osoby.

5.	Alternatívne riešenia

Aké alternatívne riešenia boli posudzované?
Uveďte, aké alternatívne spôsoby na odstránenie definovaného problému boli identifikované a posudzované.
Vyhodnotilo sa postihovanie porušenia zákazu nelegálnej práce a nelegálneho zamestnávania  podľa § 2 ods. 2 písm. b) zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov, podľa ktorého nelegálnym zamestnávaním je aj keď zamestnávateľ s veľmi malým oneskorením si sám a bez kontrolného zistenia splnil predmetnú oznamovaciu povinnosť.
Posudzovalo sa predĺženie lehoty na prihlásenie zamestnanca do registra poistencov a sporiteľov starobného dôchodkového sporenia Sociálnej poisťovne o štyri dni tak, aby nešlo o nelegálne zamestnávanie, a to v súbehu s kontrolou vykonanou v týchto štyroch dňoch. 
Ustálil sa návrh predĺžiť túto lehotu na sedem dní, aby sa zabezpečil dostatok času  na splnenia predmetnej prihlasovacej povinnosti bez toho, aby šlo o nelegálnu prácu a nelegálne zamestnávanie, a to aj v prípade kumulácie sviatkov a dní pracovného pokoja, napr. pri vianočných sviatkoch.
Posudzovali sa aj návrhy uplatnené v rámci konzultácií s podnikateľskými subjektmi (uvedené sú vo vyhodnotení vplyvov na podnikateľské prostredie).

6.	Vykonávacie predpisy
Predpokladá sa prijatie/zmena  vykonávacích predpisov? | ☐  Áno | ☒  Nie
Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:
7.	Transpozícia práva EÚ
Uveďte, v ktorých ustanoveniach ide národná právna úprava nad rámec minimálnych požiadaviek EÚ spolu s odôvodnením.
Nejde o transpozíciu práva EÚ.
8.	Preskúmanie účelnosti**

Uveďte termín, kedy by malo dôjsť k preskúmaniu účinnosti a účelnosti navrhovaného predpisu.
Uveďte kritériá, na základe ktorých bude preskúmanie vykonané.

* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu        legislatívnych úloh vlády Slovenskej republiky. 
** nepovinné

9.	Vplyvy navrhovaného materiálu
Vplyvy na rozpočet verejnej správy | | Pozitívne | ☐ | Žiadne | ☒ | Negatívne
z toho rozpočtovo zabezpečené vplyvy | ☒ | Áno | ☐ | Nie | ☐ | Čiastočne
Vplyvy na podnikateľské prostredie | ☒ | Pozitívne | ☐ | Žiadne | | Negatívne
z toho vplyvy na MSP | ☒☐ | Pozitívne | ☐ | Žiadne | ☐ | Negatívne
Sociálne vplyvy | ☐ | Pozitívne | ☒ | Žiadne | ☐ | Negatívne
Vplyvy na životné prostredie | ☐ | Pozitívne | ☒ | Žiadne | ☐ | Negatívne
Vplyvy na informatizáciu | ☐ | Pozitívne | ☒ | Žiadne | ☐ | Negatívne
Vplyvy na služby verejnej správy pre občana, z toho | | | | | |
vplyvy služieb verejnej správy na občana | ☐ | Pozitívne | ☒ | Žiadne | ☐ | Negatívne
vplyvy na procesy služieb vo verejnej správe | ☐ | Pozitívne | ☒ | Žiadne | ☐ | Negatívne

10.	Poznámky

V prípade potreby uveďte doplňujúce informácie k návrhu.
Návrhom sa na účely zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov o sedem dní predlžuje lehota na prihlásenie zamestnanca do registra poistencov a sporiteľov starobného dôchodkového sporenia Sociálnej poisťovne v súbehu s možným výkonom kontroly počas týchto siedmich dní, čím sa predpokladá zníženie počtu prípadov zisteného porušenia zákazu nelegálneho  zamestnávania a aj objemu pokút uložených za porušenie tohto zákazu. Avšak v prípade začatia výkonu kontroly ešte pred uplynutím tejto lehoty, ak nie je splnená predmetná prihlasovacia povinnosť do začatia výkonu činnosti zamestnanca, ide naďalej o nelegálne zamestnávanie. Uvedené uvoľnenie povinností vo vzťahu k porušeniu zákazu nelegálneho zamestnávania sa netýka nesplnenia povinnosti prihlásiť zamestnanca do registra poistencov a sporiteľov starobného dôchodkového sporenia podľa zákona č. 461/2003 Z. z. o sociálnom poistení v znení neskorších predpisov.
Keďže sa v dôsledku aplikácie návrhu predpokladá zníženie počtu prípadov nelegálneho  zamestnávania, predkladaný návrh má na štátny rozpočet negatívny vplyv v tom, že predstavuje úbytok na výnose pokút uložených za porušenie zákazu nelegálneho zamestnávania z dôvodu  oneskoreného prihlásenia zamestnanca do registra poistencov a sporiteľov starobného dôchodkového sporenia Sociálnej poisťovne, ktoré sú príjmom štátneho rozpočtu.
Pozitívne budú dotknutí tí zamestnávatelia - tie právnické osoby a fyzické osoby, u ktorých by inak podľa súčasného právneho stavu podľa zákona o nelegálnej práci a nelegálnom zamestnávaní bolo  zistené nelegálne zamestnávanie z dôvodu, že si tieto osoby nesplnili prihlasovaciu povinnosť do registra poistencov a sporiteľov Sociálnej poisťovne do siedmich dní od začatia výkonu činnosti zamestnanca, resp. do začatia kontroly nelegálnej práce a nelegálneho zamestnávania začatej v tejto lehote siedmich dní. 
Keďže nie je možné predpokladať počet a objem pokút uložených malým a stredne veľkým podnikom, nie je možné vypracovať kvantifikáciu vplyvov na túto skupiny podnikov.

11.	Kontakt na spracovateľa

Uveďte údaje na kontaktnú osobu, ktorú je možné kontaktovať v súvislosti s posúdením vybraných vplyvov
Ing. Dušan Adamček, MPSVR SR, tel.: 02 – 2046 1418, dusan.adamcek@employment.gov.sk

12.	Zdroje

Uveďte zdroje (štatistiky, prieskumy, spoluprácu s odborníkmi a iné), z ktorých ste pri vypracovávaní doložky, príp. analýz vplyvov vychádzali.
Informatívna správa o vyhľadávaní a potieraní nelegálnej práce a nelegálneho zamestnávania za rok 2016
http://www.rokovania.sk/Rokovanie.aspx/NezaradenyMaterialDetail?idMaterial=26354

13.	Stanovisko Komisie pre posudzovanie vybraných vplyvov z PPK

Uveďte stanovisko Komisie pre posudzovanie vybraných vplyvov, ktoré Vám bolo zaslané v rámci predbežného pripomienkového konania

Dňa 5. mája 2017 Stála pracovná komisia na posudzovanie vybraných vplyvov vyjadrila nesúhlasné stanovisko s materiálom predloženým na predbežné pripomienkové konanie s odporúčaním na jeho dopracovanie podľa nasledovných pripomienok uvedených v bode II stanoviska.

K doložke vybraných vplyvov: 
- v časti „1. Základné údaje“ aktualizovať termín začiatku a ukončenia PPK a uviesť predpokladané termíny predloženia materiálu na MPK, prípadne na rokovanie vlády SR. AKCEPTOVANÉ – doložka vybraných vplyvov upravená.

K analýze vplyvov na rozpočet verejnej správy:
- v tabuľke č. 1 v časti „Príjmy verejnej správy celkom“ uvádzať nie celkový výber pokút, ale iba výpadok príjmov, t. j. sumu 311 000 eur ročne v rokoch 2018 až 2020, a to s mínusovým znamienkom; v tejto súvislosti je potrebné upraviť aj riadok „Rozpočtovo nekrytý vplyv / úspora“; keďže ide o pokles príjmov, Komisia žiada v tomto prípade riadok „Financovanie zabezpečené v rozpočte“ nevypĺňať; zároveň je potrebné v tabuľke uviesť subjekt verejnej správy, ktorého sa predmetný výpadok príjmov týka; z dôvodu, že účinnosť predloženého návrhu sa ustanovuje na 1. januára 2018, stĺpec za rok 2017 Komisia žiada uvádzať s nulovými hodnotami; na základe uvedeného je potrebné prepracovať príslušné tabuľky analýzy vplyvov na rozpočet verejnej správy. AKCEPTOVANÉ – analýza vplyvov na rozpočet verejnej správy upravená.
- vo financovaní návrhu sa uvádza, že výpadok príjmov možno čiastočne pokryť zvýšenou kontrolnou činnosťou, pričom v tomto čase nie je k dispozícii podrobná kvantifikácia; úbytok príjmov však Komisia žiada zabezpečiť tak, aby sa naplnil záväzný ukazovateľ príjmov v rámci návrhu rozpočtu verejnej správy na roky 2018 až 2020. AKCEPTOVANÉ, v časti 2.1.1 analýzy vplyvov na rozpočet verejnej správy je uvedené, že výpadok bude pokrytý zvýšenou kontrolnou činnosťou a finančné krytie bude zabezpečené v rámci schválených limitov rozpočtu kapitoly MPSVR SR. V tomto čase nie je k dispozícii podrobná kvantifikácia. 
	
K analýze vplyvov na podnikateľské prostredie:
- skutočnosti zo záveru v časti „3.1 Dotknuté podnikateľské subjekty“ premietnuť do časti „3.3 Náklady regulácie“ a podložiť či popísať odhad, ako predkladateľ sumu 311 000 eur uvedenú v závere časti 3.1  dosiahol. AKCEPTOVANÉ – analýza vplyvov na podnikateľské prostredie upravená.
- komisia odporúča predkladateľovi do časti „3.2 Vyhodnotenie konzultácií“ v rámci Analýzy vplyvov na podnikateľské prostredie doplniť tretí návrh Slovak Business Agency, ktorá sa prostredníctvom svojho odboru Centrum lepšej regulácie zapojila do konzultácií s podnikateľským prostredím a predložila tri konkrétne návrhy v prospech MSP, a zároveň vyhodnotiť a zdôvodniť, prečo nebol akceptovaný; tretím návrhom bolo liberalizovať minimálnu hranicu pokuty za nelegálne zamestnávanie. NEAKCEPTOVANÉ – uvedený návrh bol už vyhodnotený a zdôvodnený v písm. d) časti „3.2 Vyhodnotenie konzultácií“, ktoré rieši návrhy k zákonu o službách zamestnanosti. Tretí návrh Slovak Business Agency týkajúci sa liberalizácie minimálnej hranice pokuty za nelegálne zamestnávanie totiž smeroval k zmene práve tohto zákona.
Záverečné posúdenie vybraných vplyvov
Stála pracovná komisia na posudzovanie vybraných vplyvov neuplatnila k materiálu žiadne pripomienky ani odporúčania. Stála pracovná komisia na posudzovanie vybraných vplyvov vyjadrila súhlasné stanovisko s materiálom predloženým na záverečné posúdenie.